Title: Arvioitava tehtävä: työnhaku (kultataso)
Course: YTO-kurssipankki: työelämässä toimiminen > Section: Oman alan työmarkkinat ja osaamistarpeet

Ohjeet

Tässä tehtävässä teet mahdollisimman kattavan kuvauksen erilaisista keinoista, joilla voisit työllistyä.

Hyväksytty kiitettävän tason vastaus vaatii, että osaat arvioida ja vertailla erilaisten työnhaun keinojen hyötyjä ja mahdollisuuksia ja osoitat, että tiedät mistä saat tarvittaessa itseäsi hyödyttävää ja omalla alallasi arvokasta tukea työllistymiseen. Ansiokasta on, jos osaat esittää monipuolisesti ja kattavasti keinoja oman työllistymisesi tukemiseen myös tulevaisuuden työelämän muutoksiin varautuen.

Kuvaile monipuolisesti erilaisia työllistymisen keinoja. Voit muodostaa vastauksen joko yhtenäisenä tekstinä tai apukysymysten mukaan numeroituna. Halutessasi voit tehdä palautuksen myös äänitiedostona.

Tuo vastauksessasi esille ainakin seuraavat asiat:

1. Mitä eri työnhaun kanavia voisit hyödyntää?
2. Mitkä työnhaun kanavat olisivat tehokkaimpia, miksi?
3. Mistä eri tahoilta voisit saada apua ja tukea työllistymiseesi, miten?
4. Miten voisit kehittää omaa osaamistasi esimerkiksi koulutuksen kautta niin, että se tukisi työllistymistäsi?
5. Miten voisit käyttää sosiaalista mediaa työllistymisesi tukena?
6. Voisivatko erilaiset työllistymisen muodot sopia sinulle, esimerkiksi vuokratyö tai kevytyrittäjyys? Perustele.

Tukimateriaali

Voit käyttää vastauksesi tukena erilaisia nettilähteitä, esimerkiksi

- TE-palveluita ja
- työnhakijana verkossa -sivustoa.

Jos olet jo aloittanut työskentelyn hopeatasolla, voit hyödyntää tässä samannimistä hopeatason tehtävää.

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentin), äänitiedoston tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Äänitiedoston palautus: Voit käyttää Moodleen omaa äänitallenninta. Tutustu ohjeisiin: Näin käytät Moodlen äänitallenninta.
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.