Title: Arvioitava tehtävä: työehtosopimus (kultataso)
Course: YTO-kurssipankki: työelämässä toimiminen > Section: Työehdot ja työlainsäädäntö

Ohjeet

Tässä tehtävässä osoitat, että osaat tulkita oman alasi työehtosopimusta ja vertailla sitä jonkin toisen alan työehtosopimukseen. Saat itse valita työehtosopimukset, joita tulkitset.

Oman alan yleisimmät työehtosopimukset usein löytyvät esimerkiksi oman alan ammattiliiton sivujen kautta. Voit valita toisen alan työehtosopimuksen itse valitsemaltasi alalta.

Etsi jokin omalla alallasi yleisesti sovellettu työehtosopimus ja jonkin toisen alan työehtosopimus ja vastaa niiden avulla alla oleviin kysymyksiin. Vastauksesi ei ole pakko olla yhtenäinen teksti, voit esimerkiksi numeroida vastauksesi kysymysten mukaisesti.Halutessasi voit tehdä palautuksen myös äänitiedostona.

1. Mitkä työehtosopimukset valitsit?
2. Mitkä tahot ovat sopineet kyseiset työehtosopimukset ja kauanko ne ovat voimassa?
3. Mitkä ovat työehtosopimusten mukaiset minimipalkat, joita alalle valmistuva voisi odottaa saavansa?
4. Miten työaika määritellään työehtosopimuksissa?
5. Onko ylityöhön liittyvissä sisällöissä eroa sopimusten välillä, esimerkiksi korvausten suhteen?
6. Mitä sopimuksissa on sovittu sunnuntaityöstä?
7. Mitä on sovittu vuosilomasta?
8. Pyri löytämään jokin olennainen ero työehtosopimusten välillä ja pohdi, mistä se voisi johtua. Usein sopimuksissa on eroa esimerkiksi työaikoihin tai vapaisiin liittyen. Onko omalla alallasi esimerkiksi jotain ominaispiirteitä työaikoihin tai työtehtäviin liittyen, jotka näkyvät oman alasi työehtosopimuksen sisällöissä ja puuttuvat toisen alan työehtosopimuksesta?

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentin), äänitiedoston tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Äänitiedoston palautus: Voit käyttää Moodleen omaa äänitallenninta. Tutustu ohjeisiin: Näin käytät Moodlen äänitallenninta.
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.