Title: Arvioitava tehtävä: oman alan esittely
Course: YTO-kurssipankki: työelämässä toimiminen > Section: Oman alan työmarkkinat ja osaamistarpeet

Ohjeet

Tässä tehtävässä osoitat oman alasi eri työtehtävien tuntemusta ja tietämystä. Osaamisesi voi perustua työssäoppimisjaksoon, harjoitteluun, kesätyöhön tai tiedonhankintaan omasta alasta. Tehtävässä kuvailet oman alasi eri työtehtäviä apukysymysten avulla.

Hyväksytyn H3-tason suorituksen kriteerinä tehtävässä on alan monipuolinen tuntemus ja kyky tunnistaa oman alan erityispiirteitä, esimerkiksi työaikoihin, työsuhteisiin, työympäristöön, työtehtäviin tai asiakaskuntaan liittyen. Oman alan erityispiirteet voi olla helpompi tunnistaa, jos vertaa omaa alaa johonkin toiseen alaan ja siellä työskentelyyn. Kysy tarvittaessa apua kysymyksiin vastaamiseen oman alasi opettajalta, esimieheltäsi tai työkavereiltasi.

Kerro omasta alastasi ja sen erilaisista työtehtävistä monipuolisesti ja pyri tuomaan esille oman alasi erityispiirteitä. Voit muodostaa vastauksen numeroituna kysymysten mukaan tai yhtenäisenä vastauksena. Halutessasi voit tehdä palautuksen myös äänitiedostona.

1. Listaa mahdollisimman monta työtehtävää, joihin voisit alallasi työllistyä koulutuksesi avulla.
2. Valitse kaksi työtehtävää, joita kuvailet tarkemmin. Jos olet jo tehnyt pronssitasolla tehtävän oman alan työtehtävän esittely, voit käyttää sitä tässä toisen työtehtävän kuvailussa.
  - Kuvaile työtehtäviä, joita valitsemíisi töihin kuuluu.
  - Kuvaile työtehtävissä tarvittavaa osaamista. Millaisia taitoja on opittava, kun tehtäviin opiskellaan ja mitä aiempaa, esimerkiksi harrastuksista tai vapaa-ajalla hankittua osaamista tehtävissä voi hyödyntää?
  - Kuvaile millaisissa työympäristöissä valitsemiasi työtehtäviä tehdään. Ovatko alan työpaikat isoja vai pieniä organisaatioita? Millaiset työolot työtehtäviin kuuluvat, ovatko työt esimerkiksi sisällä vai ulkona suoritettavia ja vaihtuvatko työntekopaikat usein?
  - Keiden kaikkien kanssa työtehtävien teossa ollaan tekemisissä? Ollaanko työtehtävissä esimerkiksi työkavereiden ja esimiehen lisäksi tekemisissä asiakkaiden kanssa tai erilaisten sidosryhmien kanssa, kuten kiinteistönhoitajien tai tavarantoimittajien kanssa?
3. Pohdi kumpi valitsemistasi työtehtävistä sopisi sinulle paremmin? Perustele.
4. Pyri tunnistamaan joitain oman alasi erityispiirteitä. Mieti esimerkiksi, millaiset tekijät vetävät työntekijöitä alallesi ja mitkä asiat ovat alallasi haastavia. Voit pohtia alaasi esimerkiksi työllistymisen, palkkauksen, työtehtävien, työyhteisön tai koulutuksen kautta.
5. Kerro, mikä omassa alassasi on sinun mielestäsi paras asia.

Tukimateriaali

Voit etsiä verkosta apua vastausten muodostamiseen, esimerkiksi ammattiosaaja.fi-sivustolta.

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentin), äänitiedoston tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Äänitiedoston palautus: Voit käyttää Moodleen omaa äänitallenninta. Tutustu ohjeisiin: Näin käytät Moodlen äänitallenninta.
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.