Title: Arvioitava tehtävä: oman osaamisen kehittäminen
Course: YTO-kurssipankki: työelämässä toimiminen > Section: Oman alan työmarkkinat ja osaamistarpeet

Ohjeet

Tässä tehtävässä osoitat tunnistavasi omalla alallasi tarpeellista osaamista ja osoitat, että tunnistat oman osaamisesi ja osaat kehittää työelämätaitojasi tavoitteellisesti.

Keskustele jonkun oman alasi asiantuntijan kanssa omaan alaasi liittyvästä osaamisesta ja käytä keskustelua vastauksesi pohjana. Asiantuntija voi olla esimerkiksi esimiehesi, kokenut työkaveri tai vastuuohjaajasi.  Kerro vastauksessasi, kenen kanssa kävit keskustelun ja pyri tuomaan esille tämän asiantuntijan antamat näkökulmat ja esitä niiden lisäksi omia näkemyksiäsi.

Käytä alla olevia apukysymyksiä keskustelun apuna ja koosta keskustelun avulla yhtenäinen teksti, jossa pohdit alallasi vaadittua osaamista, alasi mahdollisia muutoksia tulevaisuudessa ja oman osaamisesi tunnistamista ja kehittämistä.

Apukysymykset:

1. Millaisesta osaamisesta ja taidoista on apua alallasi ja työtehtävissäsi aloittaessa ensimmäistä kertaa?
2. Millaisia taitoja ammattikoulutuksen tulisi antaa alalle valmistuvalle ja millaisia taitoja ja osaamista hankitaan työssä?
3. Millaiset henkilöt sopivat alalle työskentelemään ja millaisille henkilöille ala voi olla haasteellinen?
4. Mikä on parasta sinun alallasi?
5. Millaisia muutoksia alallasi on tapahtunut viimeisen 10 vuoden aikana?
6. Millaisia muutoksia alallesi todennäköisesti kohdistuu seuraavan 10 vuoden aikana?
7. Miten vastavalmistunut voi parantaa omia työllistymismahdollisuuksiaan alallasi?
8. Voiko jostain lisäkoulutuksesta olla hyötyä alallasi työllistymiseen
9. Pohdi omaa osaamistasi ja omia valmiuksiasi omalle alallesi aikaisempien vastausten kautta.

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentin) tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.