Title: Arvioitava tehtävä: oman alan työmarkkinatilanne
Course: YTO-kurssipankki: työelämässä toimiminen > Section: Oman alan työmarkkinat ja osaamistarpeet

Ohjeet

Tässä tehtävässä muodostat itsellesi kokonaiskuvan alasi työmarkkinatilanteesta ja siitä, miten alasi työpaikkoja parhaiten löytää ja niihin pääsee kiinni.

Parhaiten onnistut tehtävässä, jos keskustelet aiheesta jonkun alallasi pitkään työskennelleen henkilön kanssa. Henkilö voi olla esimerkiksi vastuuohjaajasi tai muu alan opettaja, työpaikkaohjaaja tai työkaverisi.Tuo vastauksessasi esille, kenen kanssa olet aiheesta keskustellut.

Selvitä vastaukset alasi työmarkkinoita koskeviin kysymyksiin joko haastatellen alasi asiantuntijaa tai hakemalla tietoa netistä. Tuo vastauksessasi esille, miten hankit tietoa.

Voit muodostaa vastauksesi numeroituna kysymysten mukaan tai yhtenäisenä tekstinä. Halutessasi voit tehdä palautuksen myös äänitiedostona.

1. Miten paljon alallasi on työpaikkoja tarjolla yleensä ja tällä hetkellä? Onko työpaikkojen määrässä tapahtunut muutosta tai onko odotettavissa että niiden määrä tulee nousemaan tai laskemaan tulevaisuudessa?
2. Onko alallasi vaihtelua työn määrässä kausien mukaan, esimerkiksi kesäisin tai muiden sesonkien aikaan?
3. Onko alallasi yleistä tehdä töitä pätkissä vai vakinaistuvatko työntekijät nopeasti?
4. Onko alallasi yleistä työllistyä verkostojen kautta ilman virallista työnhakua?
5. Millaisia asioita alallasi korostetaan työnhaussa, eli mitä ominaisuuksia ja osaamista työnantajat erityisesti arvostavat työntekijöissään?
6. Miten alasi avoimia työpaikkoja parhaiten löytää?

Tukimateriaali

Voit etsiä kysymyksiin taustatietoa myös esimerkiksi netin avulla. Hyviä lähteitä ovat esimerkiksi

- ammattibarometri-sivusto tai
- TE-palvelun linkkisivusto.

Oman alan ammattiliittojen sivuilla saattaa myös olla tietoa alakohtaisesti työmarkkinoista ja työllistymisestä.

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentin), äänitiedoston tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Äänitiedoston palautus: Voit käyttää Moodleen omaa äänitallenninta. Tutustu ohjeisiin: Näin käytät Moodlen äänitallenninta.
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.