Title: Arvioitava tehtävä: työehtosopimus (hopeataso)
Course: YTO-kurssipankki: työelämässä toimiminen > Section: Työehdot ja työlainsäädäntö

Ohjeet

Tässä tehtävässä osoitat, että osaat tulkita oman alasi työehtosopimusta. Saat itse valita työehtosopimuksen, jota tulkitset, sillä alallasi saattaa olla monta eri työehtosopimusta, joita yleisesti noudatetaan eri työnantajien työsopimuksissa.

Oman alan yleisimmät työehtosopimukset usein löytyvät esimerkiksi oman alan ammattiliiton sivujen kautta.

Vastaa työehtosopimuksen avulla alla oleviin kysymyksiin. Vastauksesi ei ole pakko olla yhtenäinen teksti, voit esimerkiksi numeroida vastauksesi kysymysten mukaisesti. Halutessasi voit myös tehdä palautuksen äänitiedostona.

1. Minkä työehtosopimuksen valitsit?
2. Mitkä tahot ovat sopineet kyseisen työehtosopimuksen ja kauanko se on voimassa?
3. Mikä on työehtosopimuksen mukainen minimipalkka, jota voisit odottaa saavasi kun työllistyt?
4. Miten työaika määritellään?
5. Miten ylityö korvataan ja montako tuntia työntekijällä saa teettää ylityötä kalenterivuodessa?
6. Mitä on sovittu sunnuntaityöstä?
7. Mitä on sovittu vuosilomasta?
8. Valitse jokin kohta työehtosopimuksesta, joka on mielestäsi erityisen tärkeä itsellesi tai omalla alallasi. Kerro pääpiirteet valitsemastasi sisällöstä ja perustele, miksi se on mielestäsi tärkeä.

Tukimateriaali

- Lue palkkaus.fi -sivuston artikkeli työehtosopimuksista

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentin), äänitiedoston tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Äänitiedoston palautus: Voit käyttää Moodleen omaa äänitallenninta. Tutustu ohjeisiin: Näin käytät Moodlen äänitallenninta.
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.