Title: Arvioitava tehtävä: oman työtehtävän esittely
Course: YTO-kurssipankki: työelämässä toimiminen > Section: Oman alan työmarkkinat ja osaamistarpeet

Ohjeet

Tässä tehtävässä sinulle on etua, jos sinulla on jo työkokemusta opiskelemaltasi alalta. Tarkoituksena on esitellä jotain työtä, johon voisit työllistyä koulutuksesi avulla. Vastauksesi voi perustua omaan kokemukseesi, ammattiopintoihisi, alasi asiantuntijoiden kertomuksiin tai tiedonhakuun verkosta.

Esittele monipuolisesti oman alasi työtehtävää. Kuvittele esimerkiksi, että esittelet alaasi jollekulle, jota kiinnostaisi opiskella alaa ja työllistyä alalle. Voit muodostaa vastauksen numeroituna kysymysten mukaan tai yhtenäisenä vastauksena. Halutessasi voit tehdä palautuksen myös äänitiedostona.

Kysy tarvittaessa apua kysymyksiin vastaamiseen oman alasi opettajalta, esimieheltäsi tai työkavereiltasi.

1. Minkä alasi työtehtävän valitsit?
2. Kuvaile työtehtäviä, joita valitsemaasi työhön kuuluu.
3. Kuvaile työtehtävään tarvittavaa osaamista. Millaisia taitoja on opittava, kun tehtävään opiskellaan ja mitä aiempaa , esimerkiksi harrastuksista tai vapaa-ajalla hankittua osaamista tehtävässä voi hyödyntää?
4. Kuvaile millaisessa työympäristössä valitsemaasi työtehtävää tehdään. Ovatko alan työpaikat isoja vai pieniä organisaatioita? Millaiset työolot työtehtävään kuuluvat, onko työ esimerkiksi sisällä vai ulkona suoritettavaa ja vaihtuvatko työntekopaikat usein?
5. Keiden kaikkien kanssa työtehtävän teossa ollaan tekemisissä? Ollaanko työtehtävässä esimerkiksi työkavereiden ja esimiehen lisäksi tekemisissä asiakkaiden kanssa tai erilaisten sidosryhmien kanssa, kuten kiinteistönhoitajien tai tavarantoimittajien kanssa?
6. Mikä on parasta valitsemassasi työtehtävässä? Miksi?

Tukimateriaali

- Tutustu ammattinettiin

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentin), äänitiedoston tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Äänitiedoston palautus: Voit käyttää Moodleen omaa äänitallenninta. Tutustu ohjeisiin: Näin käytät Moodlen äänitallenninta.
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.