Title: Arvioitava tehtävä: tulevaisuuden työelämä
Course: YTO-kurssipankki: työelämässä toimiminen > Section: Oman alan työmarkkinat ja osaamistarpeet

Ohjeet

Tässä tehtävässä pohdit oman alasi tulevaisuuden näkymiä ja mahdollisia muutoksia. Kiitettävä suoritus vaatii pohdintaa, perusteluja, monipuolisuutta ja osoitusta oman alan tuntemuksesta.

Tulevaisuuden työelämästä on erilaisia näkemyksiä ja odotuksia. Suuria muutoksia odotetaan erityisesti yhteiskunnan kestämättömän ikärakenteen ja huoltosuhteen vuoksi. Toisaalta teknologian ja digiajan murrosten odotetaan myös vaikuttavan voimakkaasti eri aloilla. Usein toistuvia näkemyksiä tulevaisuuden työelämän muutostekijöiksi ovat ainakin robotiikka, älyteknologia, digitalisaatio, globalisaatio, kansainvälistyminen, etätyö ja työympäristöjen muuttuminen joustavammiksi.

Tutustu ensin mahdollisimman monipuolisesti erilaisiin näkemyksiin ja odotuksiin tulevaisuuden työelämän muutoksista. Yläpuolella on muutama ehdotus mahdollisista lähteistä, joita voit hyödyntää. Voit kuitenkin käyttää myös muita valitsemiasi lähteitä. Tuo vastauksessasi esille, mitä lähteitä käytit vastauksesi taustana.

Muodosta näkemyksesi tulevaisuuden työelämästä perustuen oppimaasi tietoon tulevaisuuden työn odotuksista ja tietoon omasta alastasi. Muodosta vastauksesi yhtenäisenä tekstinä, jossa kerrot oman näkemyksesi tulevaisuuden työelämästä ja erityisesti, mikä voi muuttua omalla alallasi ja mikä mielestäsi ei tule muuttumaan.

Halutessasi voit tehdä palautuksen myös äänitiedostona.

Tuo vastauksessa esille ainakin seuraavat asiat:

1. Valitse ne tulevaisuuden näkymät, joilla odotat tai toivot olevan suurin vaikutus omalla alallasi. Kerro, mitkä tulevaisuuden ilmiöt valitsit ja miten ne voivat vaikuttaa omalla alallasi.
2. Perustele vastauksesi.
3. Pohdi, miten tulevaisuus vaikuttaa työntekoon ja työntekijöihin. Voiko tulevaisuuteen jotenkin valmistautua?

Tukimateriaalit

Tulevaisuuden työelämän muutoksista voi löytää paljon tietoa netistä. Tässä on muutamia ehdotuksia lähteistä, joita voit käyttää tehtävässä apuna.

- OSATA -hankkeen tehtäväohjeistus tulevaisuuden työstä
- Työ- ja elinkeinoministeriön opas Work Up! Tulevaisuuden työ (22.1.2019)
- YLE:n artikkeli, joka tiivistää eduskunnan tulevaisuusvaliokunnan raportin Suomen tulevaisuudesta (18.4.2018)
- Demos Helsingin Työ 2040 -skenaarioraportin pohjalta muodostetut 5 väitettä työn tulevaisuudesta. (8.3.2017)

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentin), äänitiedoston tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Äänitiedoston palautus: Voit käyttää Moodleen omaa äänitallenninta. Tutustu ohjeisiin: Näin käytät Moodlen äänitallenninta.
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.