Title: Arvioitava tehtävä: työntekijän oikeudet ja velvollisuudet
Course: YTO-kurssipankki: työelämässä toimiminen > Section: Työehdot ja työlainsäädäntö

Ohjeet

Tässä tehtävässä osoitat tuntevasi työntekijän oikeuksia ja velvollisuuksia ja pohdit niiden merkitystä ja vaikutusta työelämässä.

Etsi tietoa työntekijän oikeuksista ja velvollisuuksista ja mieti, miksi työntekijällä on erilaisia oikeuksia ja velvollisuuksia ja miten ne vaikuttavat työpaikoilla ja työelämässä.

Kerro pohdintasi tulokset hyödyntämällä alla olevia apukysymyksiä. Voit muodostaa vastauksesi yhtenäisenä tekstinä tai numeroiden kysymysten mukaan. Halutessasi voit myös tehdä palautuksen äänitiedostona.

1. Mitkä ovat mielestäsi kaksi työntekijän tärkeintä oikeutta? Perustele.
2. Anna esimerkkejä, miten nuo oikeudet voivat näkyä ja vaikuttaa työelämässä. Esimerkiksi, mitä työntekijälle voisi käydä ilman näitä oikeuksia.
3. Onko sinulla esimerkkejä näistä oikeuksista omasta työelämästäsi?
4. Jos sinun pitäisi valita yksi työntekijän oikeus, josta voisi luopua, mikä se olisi? Perustele.
5. Mitkä ovat mielestäsi kaksi työntekijän tärkeintä velvollisuutta. Perustele.
6. Anna esimerkkejä, miksi nuo velvollisuudet ovat tärkeitä työelämässä. Esimerkiksi, miten työnantajalle voisi käydä ilman näitä velvollisuuksia.
7. Onko sinulla esimerkkejä näistä velvollisuuksista omasta työelämästäsi?

Tukimateriaali

Työntekijän oikeuksista ja velvollisuuksista löytyy paljon tietoa netistä. Tässä on muutamia esimerkkejä:

- Suomen Ammattiliittojen Keskusjärjestö SAK:n ohjeistusta
- TE-palveluiden ohjeistusta
- Työsuojeluhallinnon ohjeistusta

Tehtävän palautus

Palauta näyttötehtävä klikkaamalla alla olevaa Lisää palautus -painiketta. Voit palauttaa tekstitiedoston (esimerkiksi Word-dokumentin), äänitiedoston tai verkkotekstin.

- Tekstitiedoston palautus: Valitse tiedostot Onedrivesta, tietokoneelta tai mobiililaitteelta. Vahvista tiedostojen lähettäminen klikkaamalla Tallenna muutokset -painiketta.
- Äänitiedoston palautus: Voit käyttää Moodleen omaa äänitallenninta. Tutustu ohjeisiin: Näin käytät Moodlen äänitallenninta.
- Verkkotekstin palautus: Kirjoita vastauksesi tekstilaatikkoon. Vahvista tekstin lähettäminen klikkaamalla Tallenna muutokset -painiketta.